
Целта на интервюто не е да получим удобен цитат. Целта е да разберем как проблемът изглежда през очите на човека.

Как можем да започнем?
Например така:
„Здравейте! Работим по гражданска журналистическа мисия за проблема с ....................................
Бихме искали да чуем вашия опит и мнение.“

Въпроси:
От кога съществува проблемът? 
Засяга ли ви лично?
Има ли и други хора, които са засегнати? Могат ли и други хора да потвърдят
казаното? (Дайте връзка с тях).
Вие подавали ли сте сигнал?
Към коя точно институция се обърнахте? Кога? Еднократно, многократно?
Получихте ли отговор? Доволен ли сте от него?
Какво (още) според вас трябва да бъде направено?
Разполагате ли с документи или снимки, които можете да ни предоставите?
Какво решение очаквате?


Напомняне! Преди публикация проверяваме:

☐ човекът знае, че разговорът може да бъде публикуван
☐ съгласен е да бъде цитиран
☐ съгласен е да бъде сниман/заснет
☐ уточнено е дали желае анонимност

Особено внимание: когато интервюираме деца, хора в уязвимо положение или хора, преживели дискриминация, защитата на достойнството и личната им сигурност е по-важна от ефектния материал.


